జియో జోరు తగ్గింది!
- డేటా వేగంలో ఐదో స్థానానికి : ట్రాయ్‌ ఖండించిన జియో
న్యూఢిల్లీ: టెలికాం రంగంలో సంచలనంగా దూసుకు వచ్చిన రిలయన్స్‌ జియో సంస్థ జోరు తగ్గిందట! దేశంలోని ప్రముఖ టెలికాం సంస్థలు అందిస్తున్న డేటా వేగంతో పోలిస్తే జియో అయిదో స్థానంలో నిలుస్తున్నట్లుగా టెలికాం నియంత్రణ సంస్థ ట్రారు వెల్లడించింది. ట్రారు వివరాల ప్రకారం ఇతర టెలికాం కంపెనీలు ఆఫర్‌ చేసే నెట్‌ స్పీడ్‌లతో పోలిస్తే జియో వేగం చాలా తక్కువగా ఉందని తెలిపింది. ఎయిర్‌టెల్‌ అత్యధికంగా 11.4 మెగాబైట్స్‌ ఫర్‌ సెకండ్‌ (ఎంబీపీఎస్‌)తో వేగంతో నెట్‌ అందిస్తోంది. కాగా అనీల్‌ అంబానీకి చెందిన రిలయన్స్‌ కమ్యూనికేషన్స్‌ 7.9 ఎంబీపీఎస్‌ , ఐడియా 7.6 ఎంబీపీఎస్‌, వొడాఫోన్‌ 7.3 ఎంబీపీఎస్‌ చొప్పున డేటా వేగాన్ని అందిస్తున్నాయి. కాగా 4జీ సేవలతో అందుబాటులోకి వచ్చిన జియో సెకనుకు కేవలం 6.2 ఎంబీపీఎస్‌ వేగంతో తమ వినియోగదారులకు డేటా అందిస్తున్నట్లు విశ్లేషించింది. కాగా ఈ నివేదికను రిలయన్స్‌ జియో వర్గాలు తోచిపుచ్చాయి. వినియోగదారులు డౌన్‌లోడ్‌ చేసుకునే 4జీబీ డేటా ఫేర్‌ యూసేజ్‌ పాలసీ (ఎఫ్‌˜యూపీ) పరిమితి మొత్తాన్ని వినియోగదారులు వాడేశాక ట్రారు నెట్‌ వేగాన్ని గణించిందని జియో పేర్కొంది. ఒక్కసారి వినియోగదారు ఎఫ్‌యూపీ పరిమితి మొత్తాన్ని వాడుకున్నాక, వేగం 256 కేబీపీఎస్‌ వరకు పడిపోతుందని తెలిపింది. వేగం తగ్గిందనడంలో వాస్తవం పేర్కొంది.
రూ.3,050 కోట్ల జరిమానా విధించండి..
రిలయన్స్‌ జియో ఇన్ఫోకామ్‌ సంస్థకు చాలినన్ని అంతర్గత కనెక్షన్‌ పాయింట్లను అందజేయనందుకు గాను మూడు ప్రధాన టెలికాం సంస్థలకు సంయుక్తంగా దాదాపు రూ.3,050 కోట్ల జరిమానా విధించాలని ట్రారు నిర్ణయించింది. భారతీ ఎయిర్‌టెల్‌, ఐడియా, వొడాఫోన్‌ సంస్థలు ప్రజాప్రయోజనాలకు గండి కొడుతున్నాయని పేర్కొంది. ఈ అంశంపై సీరియస్‌ అయిన ట్రారు టెలికాం సంస్థల చర్య లైసెన్స్‌ నిబంధనల ఉల్లంఘన అని వ్యాఖ్యానించింది.
మీ స్నేహితులకు రికమెండ్ చెయ్యండి